Keralas on loodust väga palju - kookospalmid kasvavad kui umbrohi,  ookeanirannale pakub konkurentsi hiiglaslik, maailmas täiesti ainulaadne tagavetela (backwaters), 500 - 2700 meetri kõrguseni ulatuvates Lääne Ghati mägedes on looduspargid, kus leiab tiigreid, elevante, antiloope, piisoneid. Ja muidugi lugematult ahve. Mäenõlvu katavad tee-, kohvi- ja kummipuuistandused ning vürtsifarmid.    Kerala on mitmes sotsiaalses aspektis India kõige paremate näitajatega osariik - siin on kõrgeim kirjaoskus (ligi 100%), väikseim imikute surevus, pikim eluiga.